CELEX: 32010D0083
Language: et
Date: 2010-02-09 00:00:00
Title: 2010/83/: Komisjoni otsus, 9. veebruar 2010 , millega kehtestatakse teatavate ehitustoodete tuletundlikkustoimivuse klassid seoses õhkkuivavate ühendusmaterjalidega (teatavaks tehtud numbri K(2010) 399 all) (EMPs kohaldatav tekst)

11.2.2010   
            
            
               ET
            
            
               Euroopa Liidu Teataja
            
            
               L 38/13
            
         KOMISJONI OTSUS,
   9. veebruar 2010,
   millega kehtestatakse teatavate ehitustoodete tuletundlikkustoimivuse klassid seoses õhkkuivavate ühendusmaterjalidega
   (teatavaks tehtud numbri K(2010) 399 all)
   (EMPs kohaldatav tekst)
   (2010/83/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 20 lõike 2 punkti a,
   ning arvestades järgmist:
   
               (1)
            
            
               Direktiiviga 89/106/EMÜ on ette nähtud, et ehitiste erinevate kaitsetasemete arvestamiseks riigi, piirkondlikul või kohalikul tasandil võib olla vaja kehtestada tõlgendusdokumentides iga olulise nõude puhul toodete toimivusklassid. Kõnealused dokumendid on avaldatud pealkirja „Komisjoni teatised nõukogu direktiivi 89/106/EMÜ tõlgendusdokumentide kohta” (2) all.
            
         
               (2)
            
            
               Tuleohutuse olulise nõude puhul loetletakse tõlgendusdokumendis nr 2 mitu omavahel seotud meedet, mis koostoimes määratlevad liikmesriikides mitmel viisil välja töötatavad tuleohutusstrateegiad.
            
         
               (3)
            
            
               Tõlgendusdokumendis nr 2 täpsustatakse üht neist meetmetest nii: tule ja suitsu tekke ja leviku piiramine konkreetsel alal ehitustoodete nende omaduste piiramise abil, mis soodustavad tulekahju arengut.
            
         
               (4)
            
            
               Kõnealuse piiramise ulatust saab väljendada ainult ehitustoodete erinevate tulele vastupidavuse astmete kaudu lõppkasutuse tingimustes.
            
         
               (5)
            
            
               Ühtlustatud lahendusena võeti komisjoni 8. veebruari 2000. aasta otsusega 2000/147/EÜ, millega rakendatakse nõukogu direktiivi 89/106/EMÜ ehitustoodete liigitamise puhul tuletundlikkustoimivuse järgi, (3) vastu klasside süsteem.
            
         
               (6)
            
            
               Õhkkuivavate ühendusmaterjalide puhul tuleb kasutada otsusega 2000/147/EÜ kehtestatud klassifikatsiooni.
            
         
               (7)
            
            
               Otsuses 2000/147/EÜ sätestatud klassifikatsiooniga on paljude ehitustoodete ja/või -materjalide tuletundlikkus hästi määratletud ja see on liikmesriikide tuleohutusseadusandjatele selleks küllalt hästi tuntud, et mitte nõuda selle konkreetse näitaja testimist.
            
         
               (8)
            
            
               Käesoleva otsusega ette nähtud meetmed on kooskõlas alalise ehituskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida ei ole vaja täiendavalt testida, esitatakse lisas.
   Artikkel 2
   Ehitustoodete ja/või -materjalide suhtes kohaldatavad konkreetsed klassid otsusega 2000/147/EÜ vastu võetud tuletundlikkuse klassifikatsiooni järgi esitatakse lisas.
   Artikkel 3
   Vajaduse korral käsitatakse tooteid seoses nende lõppkasutustingimustega.
   Artikkel 4
   Käesolev otsus on adresseeritud liikmesriikidele.
   
      Brüssel, 9. veebruar 2010
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  EÜT L 40, 11.2.1989, lk 12.
   
      (2)  EÜT C 62, 28.2.1994, lk 1.
   
      (3)  EÜT L 50, 23.2.2000, lk 14.
   
      LISA
      Käesoleva lisa tabelis loetletakse ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida pole vaja testida.
      
         Tabel
      
      
         Õhkkuivavate ühendusmaterjalide tuletundlikkuse klassid
      
      
                  Toode (1)
                  
               
               
                  Toote üksikasjad seoses ühendusmaterjalidega
               
               
                  Orgaanilise aine maksimaalne sisaldus
                  (massiprotsent)
               
               
                  Klass (2)
                  
               
            
                  Kipsplaatide õhkkuivavad ühendusmaterjalid, mida kasutatakse koos paberteibiga. Valmisliim või veega segatav pulber kasutatav mis tahes alusel, mille klass on vähemalt A2-s1,d0, paksus vähemalt 6 mm ja tihedus vähemalt 700 kg/m3 (välja arvatud põrandakatted).
               
               
                  Õhkkuivavad ühendusmaterjalid, mille tüüp on 1A, 2A ja 3A ning paberteip (3) kooskõlas standardiga EN 13963.
               
               
                  7,0
               
               
                  A2-s1,d0
               
            
         (1)  Ühendusmaterjali märgtihedus peab olema vähemalt 1,1 kg liitri kohta (1 100 kg/m3).
      
         (2)  Klass otsuse 2000/147/EÜ lisa tabeli 1 kohaselt.
      
         (3)  Paberteibi maksimaalne laius: 55 mm; paberteibi maksimaalne mass ühiku pindala kohta: 135 g/m2.